Opdateret: Yousee har efterfølgende gjort rigtig meget for at gøre vores oplevelse bedre. Derfor ændrer jeg min rating fra 1 stjerne til 4 stjerner. Sket er sket, og de har virkelig gjort det bedre efterfølgende

En ualmindelig dårlig oplevelse med en af jeres telefonsælgere som direkte lyver for at sælge.

I forbindelse med flytning besluttede vi os for at undersøge markedet og prøve noget nyt, men vi havde Waoo TV og internet før. Jeg ringer derfor til jer for at høre hvad I har at tilbyde mht TV, internet og mobil. Efter over en times snak med jeres sælger som snakker rigtig meget om hvor ærlig og ordenlig han er - for jeg skal få det bedste og han holder hvad han lover - ender det med at jeg bliver totalkunde hos jer. Til sidst i telefonsamtalen nævner han lige at jeg skal til at grave fra boksen på gaden og indtil huset - ca 10-12 meter. Når jeg siger til ham at det gider jeg ikke og vil derfor annullere det hele og fortsætte hos Waoo, beder han mig om at vente et øjeblik. Et minut senere kommer han tilbage og siger til mig at jeg faktisk ikke behøver at grave - han havde snakket med en kollega og nu kunne han se at der var blevet gravet og lagt et kabel ind i huset. Jeg beslutter mig derfor alligevel for at prøve YouSee. Overtagelsesdagen kommer og teknikkeren kommer forbi. Teknikkeren fortæller mig at han havde forventet at jeg havde gravet, så han kunne lægge kabel ind i huset. Når jeg så fortæller ham at sælgeren sagde til mig at det behøvedes ikke, siger han at den person som bestillte ham ud til adressen (altså telefonsælgeren) udmærket var klar over at der skulle graves - for ellers var der ingen grund til at han skulle komme til adressen. Så sælgeren lyver over for mig om at jeg ikke skal til at grave for at kunne lukke salget, og på samme tid bestiller han en teknikker, velvidende at han vil komme ud til en adresse hvor der ikke er blevet gravet eller lagt en kabel. Jeg troede at teknikkeren ville komme forbi for at hjælpe mig med at sætte TV og internet op - for det var jo inkluderet, sagde sælgeren. Det var det så ikke alligevel. Men, den 14 dages fortrydelsesret var jo for længst gået, da jeg bestillte i god tid. Status var derfor at jeg var nødt til at bede teknikkeren om at lægge kablen ned på jorden for at kunne få TV og internet, for ikke gad jeg at afbestille og bestille fra en anden udbyder, som først kan være ude ved adressen om en uge eller to.

Jeg havde kun e-mailen hos jeres sælger og sender en mail til ham med det samme, hvor jeg beder ham om at ringe til mig. Vi havde før været i kontakt, hvor han har enten svaret på mine mails eller ringet tilbage indenfor en time eller to. Men denne gang har han ikke vendt tilbage, og det var i går formiddag klokken 9 jeg skrev mailen. Jeg er stiktosset på jer! Efter at have opgivet at høre tilbage fra jeres sælger - som jo af gode grunde ikke vil ringe tilbage til mig (jeg er jo blevet kunde og han ved at han har snydt mig) ringer jeg til jeres kundeservice. Her kunne damen kun tilbyde mig at jeg kunne træde ud af samtlige aftaler uden binding. Ingen kompensation, gratis måneder eller noget som helst. Kun at jeg alligevel ikke bliver kunde hos jer. Status er derfor at I har pt en rigtig sur kunde som er blevet snydt af en af jeres ansatte, jeres medarbejder har brugt flere timer på at snakke og skrive til mig, I har brugt mange penge på at få en teknikker ud til min adresse, og alligevel er jeres bedste løsning at I mister en totalkunde efter en dag og dermed vinke farvel til over 1000 kr om måneden, flere år i fremtiden. I stedet kunne I byde mig et par eller tre gratis måneder for denne forfærdelige behandling. Noget som I indhenter på meget kort tid. 

En meget, meget skuffende og utrolig frusterende oplevelse.